text: Billund halverer sygefravær med præmier
  29 maj 2011 kl. 08.41
  De første erfaringer i Billund Kommune med at præmiere ansatte uden sygedage har været overraskende gode. Sygefraværet i forsøgsgruppen er mere end halveret.
  Siden nytår har Billund eksperimenteret med at belønne social- og sundhedspersonale med ekstra fridage og kontant bonus, hvis de ikke har sygedage.
  Forsøgsgruppen på Billund Plejecenter har halveret sygefraværet - og der er mange ressourcer at hente. Specielt social- og sundhedspersonale har mange sygedage - mere end 21 kalenderdage på landsplan.
  I TV SYDs sendeområde har Fredericia rekorden med 28,3 sygedage i gennemsnit pr. ansat på social- og sundhedsområdet.
  I søndagesn TV SYD har vi en reportage fra Billund Plejecenter - og vi spørger Fredericias borgmester - Thomas Banke - hvorfor han ikke kopierer erfaringerne fra Billund.
  Ordningen i Billund er godkendt af FOA og fortsætter året ud.
  Læs her http://www.fldnet.dk hvor mange sygedage personalet har i din kommune
  